Nei Hollerech

Nei Hollerech (eege Schreifweis: Nei Hollerich) ass e privaten urbanistesche Projet an der Stad Lëtzebuerg, an de Quartiere Gare an Hollerech.

Dobäi sollen op de fréieren Industrieterraine vun Heintz Van Landewyck a Paul Wurth S.A., tëscht der J.-Pierre-Büchler-Bréck an der fréierer Verwaltung vun der Gesondheetskeess an der Escher Strooss, op knapps 20 Hektar, 2.800 Wunnenge fir eng 4.000 Leit entstoen"A la place de la manufacture de tabac: Des logements neufs pour 4.000 personnes à Hollerich." wort.lu, 12.05.2016.Ruppert, R., 2020. Die Hauptstadt wächst weiter Luxemburger Wort vum 15. Dezember 2020, S. 25..

De PAP 'Nei Hollerech' gouf Enn Juli 2021 vum Stater Gemengerot ugeholl. D'Haaptgebai vun Heintz Van Landewyck, am Art-Deco-Stil, blouf erhalen a gouf a Büroen ëmgebaut; et ass haut de Sëtz vu Mediahuis"La capitale anticipe sa croissance future." wort.lu, 15.12.2020.. Och  den Heentze Park niewendrun, deen zanter 2019 als nationaalt Monument klasséiert ass, bleift bestoen a gëtt mat an de Projet integréiert.

Als éischt gouf am Hierscht 2023 mat de Virbereedunge fir de Bau vun 2 Projeten direkt niewent dem Park ugefaangen:

 Projet 'Josephine' vu Landimmo, mat 100 Wunnengen, Büroen a Geschäftsfläch (Architektebüro Witry&Witry mat Dressler, Mayerhofer und Rössler), 
 Projet vun Iko Real Estate mat Thomas&Piron Luxembourg iwwer 8.600 Quadratmeter Bürosfläch, 35 Wunnengen a 4 Geschäftsflächen.David Thinnes: "100 Wohnungen beim Park Landewyck." wort.lu [w+], 25.10.2023. 

Gläichzäiteg goufen d'Ofrappaarbechte vum fréiere Gebai vun der CNS, weider westlech, an Ugrëff geholl.Diane Lecorsais: "Abschied vom gelb-grauen 1980er-Jahre-Charme." wort.lu, 25.10.2023.

Et besti weiderhi Pläng, fir eng nei Tramslinn, déi vun der T1 op der Gare ofzweigt, duerch Nei Hollerech ze féieren.Sabrina Backes: "Vun der Gare op Hollerech, vun der rouder Bréck an de Quartier "Laangfur". rtl.lu, 10.03.2022.

 Biller 

 Um Spaweck 

 Internetsäit vum „GIE Nei Hollerich“

Kategorie:Urbanistesch Projeten zu Lëtzebuerg
Kategorie:Hollerech
Kategorie:Garer Quartier (Stad Lëtzebuerg)